Lingua Hindi Vitiensis
Lingua Hindi Vitiensis, vel in hac ipsa lingua फ़ीजी हिन्दी Fījī Hindī, est lingua Indica, ea Hindi qua in India loquuntur haud dissimilis, et lingua maternalis populi origine Indici (numero vel 313 000) qui insulas Viti incolunt. E dialectis orientalibus Hindi (Awadhi et Bhojpuri) extrahitur, additis verbis Anglicis nonnullis. Hodie post migrationes etiam alibi adhibetur, p.ex. in Australia, Nova Zelandia, CFA et Canada.